Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Mateo 21:1-46
21 Awe ilyo bapaleme ku Yerusalemu no kufika pa Betifage pa Lupili lwa Miolife, Yesu atumine abasambi babili,+2 no kutila kuli bena: “Kabiyeni mu mushi ulya pa ntanshi, kabili ilyo mwaingila fye, mwalasanga impunda nabaikaka, pamo no mwana wa iko; mushikakule no kushileta kuli ine.+3 No muntu nga amwipusha, mutile, ‘Shikulu aleshifwaya.’ Na o alemupeela ilyo line.”4 Kabili ici cacitike pa kuti cifikilishiwe icalandilwe muli kasesema ati:5 “Ebeni umwana mwanakashi Sione amuti, ‘Mona! Imfumu yobe ileisa kuli iwe,+ yalifuuka,+ kabili ininine pa mpunda, pa mwana wa mpunda, umwana wa citekwa icisenda ifipe.’”+6 E ico abasambi balimine no kuyacita filya fine Yesu abebele.7 Kabili baletele impunda no mwana wa iko, babikilepo ne fya kufwala fyabo, na o e po aikele.+8 Abengi abali mwi bumba bayanshike ifya kufwala+ fyabo mu musebo, e lyo bambi bakontwele imisambo ku miti no kuyanshika mu musebo.+9 Na mabumba ya bantu ayali pa ntanshi yakwe, na yalekonka pa numa yalabilikisha ayati: “Pususheni,+ Mwana Davidi!+ Alipaalwa uuleishila mwi shina lya kwa Yehova!+ Tulepepa kuli imwe mwe baikala mu muulu atuti, mupususheni!”+10 Nomba ilyo aingile mu Yerusalemu,+ mu musumba onse mwakabile na se ku congo, ilyo abantu baletila: “Ngo yu muntu nani?”11 Na mabumba ya bantu yalasosa ayati: “Uyu e kasesema+ Yesu, uwa ku Nasarete wa mu Galili!”12 Kabili Yesu aingile mwi tempele no kutamfyamo bonse abaleshitisha na baleshita mwi tempele, kabili apenwine amatebulo ya balekabushanya indalama e lyo ne fipuna fya baleshitisha inkunda.+13 Kabili atile kuli bena: “Calembwa ati, ‘Ing’anda yandi iketwa ing’anda ya kupepelamo,’+ lelo imwe muleisangula ulucengo lwa fipondo.”+14 Kabili impofu na balemana baishile kuli ena mwi tempele, na o alibondepe.15 Ilyo intungulushi sha bashimapepo na bakalemba bamwene ifya kupapusha ifyo acitile+ na baice abalebilikisha mwi tempele abati: “Pususheni,+ Mwana Davidi!”+ balifulilwe16 no kutila kuli ena: “Bushe uleumfwa ifyo aba balesosa?” Yesu abebele ati: “Ee. Bushe tamwabelenga+ ifyo calembwa ati, ‘Mwalenga utunwa twa bana abanono na bonka ukumulumbanya’?”+17 Kabili ilyo abashile, afumine ku nse ya musumba no kuya ku Betani kabili e ko asendeme.+18 Ilyo alebwelela ku musumba lucelocelo, aumfwile insala.+19 Awe amwene umukunyu mu mbali ya musebo, no kuyako, lelo tasangileko nangu kamo+ kano fye amabuula yeka yeka, e lyo atile kuli wena: “Wikatala autwala ifisabo na kabili umuyayaya.”+ Kabili umukunyu walyumine apo pene.20 Lelo ilyo abasambi bamwene ifi, balipapile, abati: “Wauma shani umukunyu apa pene?”+21 Na o Yesu abaswike ati: “Ndemweba icine cine nati, Nga mwaba fye ne citetekelo kabili tamuletwishika nakalya,+ tamwakacite fye ico ncitile ku mukunyu uyu, lelo nga mwaeba ulu lupili amuti, ‘Fuma apa no kuipoosa muli bemba,’ cikacitika ifyo fine.+22 Na fyonse ifyo mwalomba ilyo mulepepa, nga muli ne citetekelo, mukapokelela.”+23 Nomba ilyo aingile mwi tempele, intungulushi sha bashimapepo na bakalamba ba bantu baishile kuli ena ilyo alesambilisha no kusosa abati:+ “Ni ku maka nshi ucitila ifi fintu? Kabili nani akupeela aya maka?”+24 Na o Yesu abaswike ati: “Na ine nalamwipushako icintu cimo. Nga mwanjeba, na ine nalamweba amaka ayo ncitilako ifi fintu:+25 Ulubatisho lwa kwa Yohane, lwafumine kwi? Bushe ni ku muulu nelyo ni ku bantu?”+ Lelo balalanshanya abene beka abati: “Nga twatila, ‘Ni ku muulu,’ alatweba ati, ‘Nge co mushamusuminine cinshi?’+26 Lelo nga twatila, ‘Ni ku bantu,’ ibumba talyatuleke,+ pantu bonse baishiba ukuti Yohane ni kasesema.”+27 E ico bayaswike Yesu abati: “Tatwishibe.” Na o abebele ati: “Na ine wine nshamwebe amaka ayo ncitilako ifi fintu.+28 “Muletipo shani? Umuntu ali na bana babili.+ Ilyo aile ku wa ntanshi, amwebele ati, ‘We mwana, kabiye kabombe mwi bala lya myangashi lelo.’29 Na o a-aswike ati, ‘Ee mukwai, nalaya,’+ lelo taileko.30 Aile ku mwana umbi no kumweba fimo fine. Uyu ena ayaswike ati, ‘Nshayeko.’ Nomba pa numa ashele alanguluka,+ kabili alile no kuyabomba.31 Nani pali aba babili acitile ico wishi alefwaya?”+ Batile: “Uwaile mu kubomba.” Na o Yesu abebele ati: “Ndemweba icine cine nati, bakasonkesha ba misonko na bacilende balemutangilila mu bufumu bwa kwa Lesa.32 Pantu Yohane aishile kuli imwe mu kumulanga inshila ya bulungami,+ lelo tamwamusumine.+ Nomba bakasonkesha ba misonko na bacilende balimusumine,+ lelo imwe, nangu ca kutila mwalimwene ifi, tamwalangulwike pa numa no kumusumina.33 “Umfweni icilangililo na cimbi: Kwali umuntu, uwakwete ibala,+ uwalimine mwi bala lyakwe imyangashi no kushingulushako ilinga no kwimbamo umwa kukamina imyangashi, akuulile no lupungu,+ kabili aliseekeshe ku balimi no kuya ku calo ca kutali.+34 Ilyo ifisabo fyapile, atumine abasha bakwe ku balimi ku kupoka ifisabo fyakwe.35 Lelo abalimi baikete abasha bakwe, kabili umo balimupumine, umbi balimwipeye, umbi na o balimupoolele amabwe.+36 Atumine kabili abasha na bambi, abengi ukucila aba ntanshi, lelo bacitile cimo cine na kuli aba.+37 Pa kulekelesha, atumine umwana wakwe umwaume kuli bena, ati, ‘Umwana wandi ena bakamucindika.’38 Ilyo abalimi bamwene umwana balilanshenye abati, ‘Uyu e mpyani,+ natumwipaye pa kuti tupoke ibala!’*+39 Awe balimusendele no kumufumisha ku nse ye bala lya myangashi no kumwipaya.+40 E ico, ilyo umwine we bala lya myangashi akesa, akabacita shani abo balimi?”41 Na bo bamwebele abati: “Pa mulandu wa kuti babi, akabonaula+ icabipisha kabili akaseekesha ne bala lya myangashi ku balimi bambi, abakamupeela ifisabo ilyo fyapya.”+42 E lyo Yesu abepwishe ati: “Bushe tamwabelenga mu Malembo ukuti, ‘Ilibwe ilyo bakakuula bakeene+ e lyaba pa muulu pa koona.+ Yehova e wacita ici cintu, kabili ca kupapa mu menso yesu’?43 E mulandu wine ndemwebela nati, Bakamupoka ubufumu bwa kwa Lesa no kubupeela ku luko ulutwala ifisabo fya buko.+44 Kabili umuntu onse uwaponena pe libwe ili, akafungaika. Na onse uo lyaponenapo, likamushonaula.”+45 Nomba ilyo intungulushi sha bashimapepo na baFarise baumfwile ifilangililo fyakwe, bailwike ukuti e bo alelandapo.+46 Lelo nangu ca kuti balefwaya ukumwikata, balitiinine amabumba ya bantu, pantu abantu baishibe ukuti ni kasesema.+
bem_Latn bem_Latn ayr_Latn bem_Latn